**Surâs fad**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuvinte mute-n gânduri ude

Se pierd şi azi la fel ca ieri,

Dar cine să le mai asculte,

Când rătăcit-am primăveri?

Pe faţa roasă de durere,

A unui ieri ce s-a pierdut,

Se-adună-n cercuri emisfere

De vorbe calde din trecut,

Ce trec pe drumul către Mecca

Să-şi afle sensul de demult…

Căci între alfa şi omega

Simţirea-mi oscilează încă

Printre soluţii delta – gama

Să afle perle-n marea cea adâncă…

Se-ascund în scoici cu fadă frumuseţe

Valori tăcute-n timpul îngheţat

De vorbele rostite în cadenţe,

Ce-mbracă forma unui vis uitat.

Nici vântu-n adiere nu mai ştie,

Ce importanţă sacrul azi mai are,

Când în profan se-nchide pe vecie

Balena ce sărută un căluţ de mare.